Ето някои от причините защо бекъпите са задължителни:
Никой не е застрахован от пробив в сигурността - Интернет пространството крие много рискове по отношение на сигурността на данните. Всеки уеб сайт е изложен на риск от хакерски атаки и никой не е защитен на 100% процента. Това е особено вярно в днешно време, когато повечето сайтове са базирани на популярни CMS решения (като WordPress), което дава възможност на хакерите да се концентрират в ограничен набор от апликации. Най-популярните продукти са и най-таргетирани. Същевременно сa налични стотици различни теми и плъгини, което значително увеличава шансовете за намиране на пролука.
Когато софтуерните ъпдейти се объркат – има множество случаи на “счупени” сайтове/проекти в резултат на софтуерен ъпдейт. Не е нужно Вие да ставате поредната жертва. Благодарение на нашата бекъп система, няма да е необходимо да стискате палци всеки път, когато натиснете Update бутона. Ако нещо се обърка, винаги може да възстановите предишното (работещо) състояние на Вашия сайт използвайки един от системните архиви. Имате и възможността да направите личен архив преди да започнете даден ъпдейт.
Човешко е да се греши – човешкият фактор също не е за подценяване. Всички ние често правим грешки. Всеки, който е работил с някакъв вид софтуер, е правил неволната грешка да изтрие важен файл, да натисне грешното копче, или да промени ред в кода, което да доведе до нежелани последици. За щастие, в света на компютрите подобни грешки не е необходимо да носят катастрофални последици. Лесно може да поправите подобни грешки като възстановите данните от нашите системни архиви.